Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: eljárásnak a szabályozását, hogy ez a szabályozás nem korlátozza szükségtelenül vagy aránytalanul a személyes szabadsághoz való jogot” [5/1999. (III. 31.) AB határozat,
Paragraph Index: 955

2. Amennyire az a szabálysértésekre vonatkozó joganyag keretei között lehetséges, az Sztv. tekintettel van az Alkotmánynak a család intézményét, illetve a gyermekek jogait, valamint az ifjúság egészséges fejlõdését védõ szakaszaira (15. §, 16. §, 66. § és 67. §). Az Sztv. 15. §-a értelmében „nincs helye elzárásnak, ha az eljárás alá vont személy a) fiatalkorú; […] c) a terhesség negyedik hónapját elérõ nõ, tizenhat éves korát be nem töltõ gyermekét egyedül nevelõ szülõ, vagy fogyatékos, illetõleg folyamatos ápolást igénylõ hozzátartozójáról egyedül gondoskodik.” Az elzárás büntetés alkalmazhatóságának ezen túlmenõen nem lehet akadálya az elkövetõ családi állapota. Az elzárás alkalmazásával kapcsolatban kialakult, az elzárt családját érintõ problémákra más jogszabályok tartalmaznak megoldást. Így például a gyermekek védelmérõl és a gyámügyi

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes